Government Gardens

Os Government Gardens (en anglés literalment, maorí orichinalment conoixius como Paepaekumanu) son un parque publico, parcialment formau por chardins, situau chunto a o laco Rotorua en o centro d'a localidat de Rotorua, Badía de Plenty, Isla d'o Norte, Nueva Zelanda. Construyius por o gubierno como una atracción turistica, son encara un destín turistico important en Nueva Zelanda.

 Instalacions 
O Museu de Rotorua, con seu en l'antigo edificio d'a Bath House, ye situau debant d'os Government Gardens. Bi ha instalacions esportivas, incluyindo a piscina Blue Baths, un chardín ta chugar a bolos y una pista de croquet. Tamién bi ha un templet ta chicotas actuacions musicals. Bi ha un spa polinesio muit amán, chunto a o laco Rotorua.

 Historia 
Iste puesto ye d'importancia historica ta os maorís locals, ya que bi habió batallas. Os maorís cedioron 50 acres de terreno en ista zona a la Corona Britanica en zaguerías d'a decada de 1800. O Gubierno de Nueva Zelanda ubrió un gran balneario aquí en 1908. En 1933 un segundo edificio, Blue Baths, ubrió as suyas puertas baixo una gran controversia, en estar as instalacions d'a suya piscina mixtas.   As instalacions de Blue Baths zarroron en 1982 y fuoron esvielladas en 1999–2000. A orichinal Bath House, que ubrió en 1908, zarró en 1966 ta o banyo. L'edificio fue esviellau y reformau de tot en 1995 y convertíu en un museu.

Referencias

Categoría:Chardins de Nueva Zelanda
Categoría:Rotorua